6 खसरा पीड़ित बच्चे और मिले
रैणीक्षेत्र के गांव नांगल सोहन में नौ बच्चों के खसरा से पीड़ित होने का मामला सामने आने के बाद शनिवार को मेडिकल टीम ने घर घर जाकर सर्वे किया। एक ही गांव में एक साथ इतने बच्चे खसरा से पीड़ित होने के बाद चिकित्सा विभाग की नींद उड़ी हुई है। पीड़ित बच्चे 3 से 10 वर्ष तक के हैं। चिकित्सा अधिकारी ने स्थिति को नियंत्रण में बताया है।
उल्लेखनीय है कि शुक्रवार को सीएचसी पिनान में ग्रामीण बच्चे दिखाने आए। बच्चों के खसरा के लक्षण पाए गए। इसके बाद गांव नांगल सोहन में मेडिकल टीम ने सर्वे किया जिसमें नौ बच्चे खसरा से पीड़ित पाए गए। बच्चों के ब्लड सैंपल लेकर जयपुर जांच के लिए भेजे गए हैं। रैणी बीसीएमओ डॉ. आरएस मीणा पिनान सीएचसी प्रभारी डॉ. आरडी मीणा की मौजूदगी में गठित पांच मेडिकल टीमों ने घर-घर जाकर सर्वे किया दवा दी। वहीं ग्रामीणों ने गांव में टीकाकरण को लेकर सवाल उठाए। ग्रामीणों ने बताया कि उनके गांव में बच्चों का नियमित टीकाकरण नहीं हो रहा है। बीसीएमओ ने बताया कि शनिवार को किए गए सर्वे में 6 बच्चों में खतरे के लक्षण पाए गए जिनको विटामिन की दवा पिलाई गई। वहीं एएनएम पिस्ता मीना को खसरे के लक्षण वाले बच्चों की देखरेख की जिम्मेदारी सौंपी गई। इस संबंध में आरसीएचओ ओपी मीणा ने गांव में जाकर स्थिति का जायजा लिया और बताया कि बच्चों का उचित टीकाकरण नहीं होने की वजह से खसरे के लक्षण दिखाई दे रहे हैं। सर्वे टीम में एएनएम रुपंती मीना, सुनीता मीना, मुनीता मीना, पिस्ता मीना, सपना मीना, अनीता मीना, विजय कुमारी, रुक्मणी मीना, पूनम मीणा, एमपीडब्ल्यू शंकरदयाल शेदावय, सुनीता शर्मा शामिल थे।
पिनान. शनिवार को गांव नांगल सोहन में सर्वे की जानकारी लेती चिकित्सा टीम।
अलवर | थानागाजीक्षेत्र में खसरे के मरीज निकलने के बाद टीकाकरण की स्थिति को लेकर शनिवार को आरसीएचओ डॉ. ओमप्रकाश मीणा ने ब्लॉक के चिकित्सा अधिकारियों और कर्मचारियों की बैठक ली। डॉ. मीणा ने ब्लॉक में टीकाकरण की स्थिति पर नाराजगी जताई और चिकित्सा अधिकारियों और एएनएम को नोटिस जारी करने के निर्देश दिए। उन्होंने बताया कि ब्लॉक के 15 सब सेंटर एेसे हैं, जहां पिछले महीनों में चार से दस साल के बच्चों में खसरे के लक्षण मिले हैं। यहां वंचित बच्चों को बूस्टर डाेज लगाने में लापरवाही बरतने को लेकर सभी एएनएम चिकित्सा अधिकारियों को नोटिस दिए जाएंगे। यहां टीकाकरण की स्थिति कमजोर है। उन्होंने टीकाकरण के प्रति ग्रामीणों को जागरूक करने पर भी जोर दिया। वहीं खसरे के मरीजाें का झाडफूंक से इलाज करने वाले नीमहकीमों केे खिलाफ भी कार्रवाई करने के निर्देश दिए।
hin_Deva hin_Deva hin_Deva awa_Deva hin_Deva